Superstrato francico en francés

Lo **superstrato francico en francés** ye lo conchunto d'elementos orichinarios de lo lenguache francico que charraba la clase dirichent franca de l'alta Edat Meya en los territorios de predominio lingüistico galorromanico de lo norte de Francia. Destaca la influencia lexica, pero tamién bi habió una influencia fonetica y morfosintactica.

En las primeras invasions barbaras los francos s'apoderoron de Galia y constituyoron una clase dirichent en lo norte. Las dinastías de los Merovinchios y Carolinchios yeran d'orichen franco. La luenga chermanica de los francos ye conoixida como "francico" y aportó muitas palabras a las incipients luengas galorromanicas. Estas palabras a vegadas amuestran las mesmas leis foneticas que afectoron a las palabras patromimonials d'orichen latín, a diferencia de los chermanismos mes recients d'orichen escandinavo, alemán, neerlandés u anglés.

Adintro de los chermanismos, los chermanismos introducius por los francos tenioron un especial poder de difusión. Muitas palabras de lo francico fuoron ampradas por lo latín tardano u las formas primerencas de las luengas galorromanicas de tiempos de los Merovinchios, dende a on que pasoron a l'aragonés y atras luengas romances occidentals. Tamién bi habió palabras d'orichen francico que i plegoron como occitanismos y galicismos en tiempos de los Capetos por lo prestichio de lo feudalismo y la vida cortés.

Los chermanismos d'orichen francón corresponden a las variants septentrionals u baixas, de fueras de bella excepción como *échevin*, que se documenta en latín medieval local como *SCABINUS* y corresponde a l'alto alemán *sceffin* y a lo francón *skapin* ("chuez" u "machistrato").

## Fonetica de las palabras d'orichen francico
Se puede detectar bella palabra d'orichen francico por amostrar la fonetica de las luengas chermanicas, en especial la lei de Grimm. La palabra *flotter* provién de lo francico **flotōn* y de lo proto-chermanico **flutōną*, y amuestra la lei de Grimm en la evolución de la P- inicial indoeuropea ta f- inicial en la radiz indoeuropea **plew-*, **plōw-* (que en latín ha dau *PLOVERE*, "plever"). Esta palabra plegó dica las luengas iberorromanicas como *flotar*.

Lo francés ampró palabras franconas con h aspirada. 
***HAUNITHA* > *honte* ("verguenya").
***HAPPJA* > *hache* ("estral")
***HANKA* > *hanche* ("hanca").

Lo francés mantenió la pronunciación d'esta h aspirada dica lo sieglo XVII, cuan quedó restreita a las luengas d'Oil de l'este como lo lorenés y lo valón. Manimenos encara que desapareixió, l'antiga existencia d'esta *h* encara impide que se faiga la elisión y la *[[liaison]]* en francés moderno.

Si la H- franca iba seguida d'una consonant lo resultau podeba estar diferent y convertir-se en una f- en un grupo consonantico fl- u fr-:
**HLAO* > *flou*.
***HLANKA* > *flanc*.
***HROKK* > *froc*.

Manimenos bi habió atras evolucions que se consideran cronolochicament posteriors. Pa evitar grupos consonanticos poco comuns, se plegó a anyadir una vocal dezaga de la consonant chermanica *h-*, que encara se pronunciaba en francés antigo.
***HNAP* > *hanap* (sinonimo de *écuelle*).
***HRING* > *harangue* ("arenga").

En lo sieglo IX ye documentau en francico la perda de la *h-* debant de consonant. Se puede deducir que la introducción de palabras francicas  que teneban *h-* antes de consonant y que no en amuestran vestichios en francés son ya las zagueras palabras francicas que amproron las luengas d'Oil.
**HLUDOWIC* > *LUDOWIC* > *Louis*. 
***HRING* > *RING* > *rang* ("ran").

Las palabras d'orichen francico que encomenzaban por *W-* s'adaptoron primero con lo grupo romanico *gu-* como en cheneral atras palabras d'orichen chermanico. Manimenos d'acuerdo con la fonetica de las luengas d'Oil este grupo evolucionó ta *g-*.:
**WADDI* > *gage*.
***WAHTÔN* > *guetter* ("agaitar").
**WAIGARO* > *guère* ("gaire").
***WANT* > *gant* ("guant").
**WARJAN* > *guerir* ("curar").
***WARNJAM* > *garnir* ("guarnir").
***WASO* ("tasca") > *gazon* (*[[céspet]]*).
***WASTIL* > *gâteau* ("pastel").
**WERRA* > *guerre* ("guerra").
***WĪHSINA* > *guigne* ("ceresa tierna").
***WRATTIA* > *garance* (*[[Rubia tinctorum]]*).

## Lexico d'orichen francico
Cheneralment todas las palabras no recients y encomenzadas por "h aspirada" y  "g(u) dura" (*haine*, *guerre*) son d'orichen francico. Las palabras francas se troban sobre tot en lo vocabulario de las costumbres, habitos y tradicions de l'aristocracia franca. Semanticament lo lexico chermanico destaca en los siguients campos: guerra, dreito, edificios, muebles, ferramientas, medio rural, alimentos, fauna, caza, flora, cuerpo, fiestas, institucions , sentimientos, ropas, colors, antroponimos y adverbios:
 
### Lexico militar
 
 
Son palabras relacionadas con la guerra u la conquiesta: 
**[[Bandera|Bannière]]*: bandera. 
**[[Botín|Butin]]*.
**Effrayer*.
**Garder*.
**[[Mozo|Gars]]* / *garçon* (de lo francico **wrakjo* « excluyiu »).
**[[Garrot|Gibe]]*: garrot, (de lo francico **gibb* « tocho con forma de forca »), con lo derivau *gibet*, "forca".
**[[Grappin]]*.
**[[Guerra|Guerre]]*: de lo francico **werra*, "guerra".
**[[Guet]]*: cognato de l'aragonés "aguaitar".
**[[Senescal|Sénéchal]]*: senescal.
**Taper*: picar, pegar, trucar.
**[[tregua|Trêve]]*: tregua.

Bella arma tiene nombre d'orichen francico: 
**[[Dardo|Dard]]*:  proviene de lo francico *daroth* y significa "dardo".
**[[Épieu]]*: un tipo d'arma d'asta.
**[[Estral|Hache]]*: estral.

La vestimenta de los combatients ye representada por:
**[[Baudrier]]*: deriva de lo francico **balterâd*, que de feito ye un latinismo amprau por las luengas chermanicas a partir de *BALTEUS*. Ye un arnés de cuiro u tela pa levar una espada.
**[[Fourreau]]*.
**[[Haubert]]*: 
**[[Hielmo|Heaume]]*: hielmo.

Encara que los francos combatiban a piet, lo lexico de la equitación en francés y atras luengas romances tiene una influencia chermanica:
**[[Grupa|Croupe]]*: grupa, de lo francico **kruppa* ("masa redonda").
**[[Esperón|Éperon]]*: esperón, espuela.
**Étalon*: caballo semental, caballo laborero. De lo mesmo orichen que en latín *STABŬLUM*.
**[[estribo|Étrier]]*: estribo.
**Fauve*: la color **falw* s'aplicaba en chermanico a los caballos royencos u leonaus y s'adaptó en latín como *FALVUS*.
**Galoper*: galopar.
**[[Mariscal|Maréchal]]*: orichinariament yera l'encargau de los caballos, dimpués se convertió en lo mariscal en la hierarquía militar.
**Trotter*: trotar.

### Lexico churidico
Son palabras relacionadas con lo dreito : 
**Échevin*: de lo francico **skabin*.
**Gage* de lo francico **waddi*.
**Saisir*: de lo francico **sakōn*.

### Institucions y administración estatal

Son palabras relacionadas con las institucions y l'administración feudal: 
**[[Exilio|Ban]]*: exilio, encartación, marguinación.
**[[Ban]]nir*: forachitar, exiliar.
**[[Barón|Baron]]*.
**[[Camarlengo|Chambellan]]*: camarlengo.
**[[Copero|Échanson]]*: copero.
**[[Feudo|Fief]]*: feudo, feu.
**[[Marca|Marche]]*: deriva de lo protochermanico **marka* ("muga"), y ha puesto entrar en latín u en galorromanz dende cualsiquier luenga chermanica, existindo lo suyo emplego regular en lo sieglo VIII de dominio franco, cuan en latín medieval s'escribiba *marcha*.
**[[ran (militar)|Rang]]*: ran.

### Fiestas
**Danser*: danzar, de lo francico **dansōn*.

### Sentimientos

Son palabras relacionadas con los sentimientos :
**[[Emoción|Émoi]]*: emoción, conmoción.
**Épanouir*: fer-se contento.
**Épargner*: escusar, aforrar, perdonar, pero dimana de **sparanjan*, "tractar con indulchencia".
**[[Odio|Haine]]*: odio.
**Haïr*: odiar.
**[[Hargne]]*: ye lo deverbal d'un verbo *hargnier* de lo francés antigo, que deriva de lo francico *harmjan* (« faltar, ferir con la palabra »), cognato de l'anglés *to harm*.  
**[[Prisa|Hâte]]*: prisa.
**[[Vergüenya|Honte]]*: vergüenya, de lo francico **haunitha*, con lo mesmo significau.
**[[Orgüello|Orgueil]]*: cognato de l'aragonés "orgüello", "orgullo".

### Ropa

Son palabras relacionadas con la ropas y las vestiduras: 
**[[Bordau|Broder]]*: bordar. 
**[[Cofia|Coiffe]]*: cofia.
**[[Bufanda|Écharpe]]*: bufanda.
**[[tela|Étoffe]]*: tela.
**[[fieltro|Feutre]]*: fieltro.
**[[Guant|Gant]]*: guant.
**[[Guêtre]]*: deriva de lo francico *wrist* (lo que bi ha entre la gamba y lo piet), por metonimia.
**[[Perrecallo|Haillon]]*: perrecallo.
**[[Funda|Housse]]*: funda.
**[[Lizo|Lice]]*.
**[[Manopla|Moufle]]*: guant sin separación pa os didos.
**[[Pocha|Poche]]*: pocha.

### Alimentos y cocina
Son palabras relacionadas con los alimentos :
**[[Bunyuelo|Beignet]]*.
**Broyer*.
**[[Flan]]*.
**Gâteau*: proviene de lo francico **wastil*, "alimento".
**[[gofre|Gaufre]]*: gofre.
**Rôtir*: proviene d'una forma reconstruita francica **rōstjan*.
**[[sopa|Soupe]]*: sopa.

### Cuerpo
 
 
Son palabras relacionadas con l'anatomía, fisiolochía y movimiento: 
**[[morro|Babine]]s*: morros.
**[[garrampa|Crampe]]*: garrampa. 
**Gravir*, *Graver*: trepar, relacionau con **Krawa*, que ha dau *graue* (zarpa).
**Guérir*: curar.
**[[hanca|Hanche]]*: hanca.
**Lécher*: laminar.
**[[Mueca|Moue]]*: proviene de lo francico **mauwa*, que contina en lo neerlandés meyo *mouwe* (morro gran).
**[[Pata|Patte]]*: pata.
**Rider*: arrugar. *[[Arruga|Ride]]* ye lo deverbativo de *rider*.
**[[pezón|Téton]]*: pezón.
**Tomber*: cayer.
**[[fleca de pelo|Touffe]]*  **HUWILA*, como en catalán y en ribagorzano aragonés *òliba*. A forma orichinal en francico tiene un orichen con l'anglés *owl* ("au rapinyadera nocturna").
**[[gualla|Caille]]*: gualla.

#### Atros
**[[Brachet]]*: una clase de can de caza.
**[[Presa|Gibier]]*: presa.
**[[bombolón|Hanneton]]*: bombolón. Proviene de lo francico **hana* « gallo ».
**[[Apodemus|Mulot]]*: en sentiu amplo s'aplica a ratolins de los cheneros *[[Apodemus]]* y *[[Micromys]]*, y a radedors de la familia Arvicolidae. Los zoologos franceses restrinyen lo suyo emplego a los ratolins *[[Apodemus]]*.
**[[Zapo|Crapaud]]*: zapo. Bi'n ha cognatos en occitán (*grapaut*), y catalán (*calapat*, *gripau*, *escalipatxo*). Presenta lo sufixo francés *-aud*, derivau de lo sufixo francico *-wald*.

### Flora

Son palabras relacionadas con la flora: 
**[[moixe|Alise]]*: moixe, fruito de la moixera. La palabra *alise* provien de lo francico **alisa* alverniz, y da nombre a l'árbol *alisier* (*moixera*).
**[[Rubia tinctorum|Garance]]*: *Rubia tinctorum*.
**[[Céspet|Gazon]]*: céspet, tasca.
**[[Ceresa|Guigne]]*: ceresa tierna. La palabra *guigne* deriva de lo francico *wīhsina*, (en alemán ye * weichsel*), se refiere a ceresas con carne tierna liucherament acidulada pero dolza, a diferencia de las ceresas con carne dura ditas *bigarreaux*, dolzas de tot. Bi ha variedaz de *guigne* como la *guigne de mai*, *précoce de Rivers*, *rouge des Vosges* y *noire à gros fruits*. Ye un feito curioso que lo rumano haiga preso lo cognato *vișină* de las luengas eslavas pa dicir lo fruito de l'árbol *[[Prunus cerasus]]*.
**[[Ribes rubrum|Groseille]]*: grosella. La palabra *groseille* (*grosele* en francés antigo), deriva de lo francico **krusil*, relacionada con lo neerlandés meyo *kroesel* y con l'alemán dialectal *Kräuselbeere*.
**[[Fagus sylvatica|Hêtre]]*: fayo.
**[[Ilex aquifolium|Houx]]*: cardonera.
**[[Molsa|Mousse]]*:: molsa. La palabra *mousse* tiene lo suyo orichen en lo francico **mosa* con lo mesmo significau, pero con influencia de lo latín *MULSA* ("hidromiel").
**[[Sarguera|Osier]]*: sarguera, vimbre.
**[[Canya|Roseau]]*: canya.
**[[Salix|Saule]]*: salz.
**[[Ligustrum|Troène]]*: *Ligustrum*. La palabra *troène* deriva de lo francico **TRUGIL* a traviés d'una forma *troine* documentada en lo sieglo XIII y relacionada con lo lorenés *trôy*.
**[[Nasturtium officinale|Cresson]]*: berro.

### Medio fisico y rural

Son palabras relacionadas con la vida en lo medio rural: 
**[[Garba|Gerbe]]*: garba.
**[[Rosada|Givre]]*: rosada. *Givre* podría venir de lo francico **gibara* a traviés de l'arpitán *gevro*, que tiene equivalents en occitán y catalán.
**[[Trigo|Blé]]*: trigo. 
**[[Chardín|Jardin]]*: chardín.
**[[Barda|Haie]]*: barda.
**[[Fusta|Bois]]*: fusta.
**[[Selva|Forêt]]*: selva. 
**[[Rabanyo|Troupeau]]*: rabanyo, manada.

En francés antigo bi heba un cognato francés de l'aragonés *[[fraixenco]]*, que encara se troba en las Luengas d'oïl como *fresanche*, *fresange*, *fraissangue*. Son derivaus de lo francico *frisking*, palabra que encara se trobaba en baixo alemán antigo y que contina l'alemán actual *frischling* ("rayón").

### Edificios y muebles
**[[Talaya|Beffroi]]*: talaya, campanar.
**[[Sillón|Fauteuil]]*: sillón, butaca. Ye lo cognato de fachistor.
**[[Mercau (puesto)|Halle]]*: edificio de lo mercau.
**[[Portería|Loge]]*: orichinariament una cabanya de picadors, dimpués ha iu prenendo significaus diferents como portería, loncha, camerino u puesto de reunión d'una lochia masonica.
**[[Arca|Malle]]*: arca de viache.
**[[Piquero|Maçon]]*: piquero.
**[[Cambra|Salle]]*: cambra.

### Ferramientas

Son palabras relacionadas con las ferramientas : 
**[[Lesna|Alène]]*: lesna. Deriva de lo francico **alisna* y de lo proto-chermanico **alisnō*, **alusnō*.
**[[gancho|Croc]]*: gancho. Deriva de lo francico **krok*.
**[[pala|Écope]]*: pala de fusta. Deriva de lo francico **skôpa*, con continadors en neerlandés (*schop*) y alemán (*Schippe*), y cognato de l'anglés *shovel*.
**[[Puntal|Étai]]*: deriva de lo francico **staka*.
**[[Étau]]*: deriva de lo francico **stok*.
**[[carrazo|Grappe]]*: inicialment yera "gancho", de lo francico **krappa*, dimpués prenió lo significau de "carrazo" u "racimo".
**[[ixada|Houe]]*: ixada. 
**[[cullar|Louche]]*: cullar.
**[[porgadera|Tamis]]*: porgadera.
**[[canyo (construcción hidraulica)|Tuyau]]*: canyo, tubo.

La palabra *houe* proviene de lo francico *hawa* seguindo la mesma lei fonetica que ha actuau en *CLAVU* > *[[clau|clou]]*, en *PICTAVU* > *[[Poitou]]* y en *ANDEGAVU* > *[[Anjou]]*.

### Recipients

**[[Charra|Cruche]]*: deriva de lo francico **kruka*. Ye una charra.
**[[Charra|Cruie]]*: deriva de lo francico **krukka*, sinonimo de l'anterior en francés antigo.
**[[Cuevano|Hotte]]*: cuevano, banasta, canasta, cesta.

### Colors

Son palabras relacionadas con las colors:
**Blanc*: blanco.
**Bleu*: azul.
**Blond*: royo, referiu a lo pelo.
**Brun*: moreno.
**Fauve*: leonau, royenco. 
**Gris*: griso.
**Sale*: fosco, puerco.

### Antroponimos
Son antroponimos d'orichen francico:
**Bernard*: Bernal. 
**Gérard*: Cherardo.

### Adverbios
Son adverbio d'orichen francico: *trop* (mesmo orichen que *troupe*), *guère* (frq. **waigaro* « muito », cognato de l'adverbio aragonés *gaire*).

## Sufixos, prefixos y formación de palabras
Lo francico tenió una influencia en la formación de palabras por derivación, en especial por l'aparición en galorromance de prefixos y sufixos d'orichen chermanico. Las palabras ampradas con los sufixos *-hart*, *-wald*, *-ing*, *-isk* y con los prefixos *missa-*, *fir-*/*fur-* facioron que se convertise enn productivos y s'anyadisen tamién a palabras romanicas. Tamién podió haber-ie una influencia francica en los usos de lo sufixo romanico *-ón* y de lo prefixo romanico *en-*/*em-*.

Los antroponimos francos con la terminación *-hart* ("duro") entroron primer con antroponimos como *Bernhart* y *Reginhart* y pasoron dimpués a substantivos comuns y adchectivos convertindo-se en lo sufixo -ard, que dimpués pasó dende lo francés y l'occitán a l'aragonés como *[[sufixo -ardo|-ardo]]*. Son palabras con lo sufixo *-ard*: *canard*, *pochard*, *chauffard*, *trouillard* y *criard*.

Lo mesmo se puede dicir sobre l'orichen de lo sufixo *[[sufixo -aud|-aud]]*, que yera *-alt* en francés antigo. La terminación chermanica *-wald* teneba en francico una forma redueita en *-ald* que entró con antroponimos como *Guiraud* y *Regnaud*. A traviés de l'occitán y lo catalán (*[[zapo|gripau]]*, *babau*), plegó dica lo benasqués como *-au* (*patau*, *pipau*). Son palabras con este sufixo *[[zapo|crapaud]]*, *maraud* y *nigaud*; actualment ye improductivo y tiende a confundir-se con lo sufixo *[[sufixo -ot|-ot]]*.

Lo sufixo franco *-isk* de chentilicios y etnonimos, de común orichen indoeuropeu con lo sufixo *[[sufixo -isco|-isco]]*/*[[sufixo -esco|-esco]]* de luengas romances como l'aragonés entró en francés como *-ois*. Encara que teneba una forma feminina antiga *-esche*, remató confundindo-se con lo resultau de la evolución de lo sufixo latín *-ENSIS* (*-ais*):
**FRANKISK* > *françois* > *français*.
**ARAGONENSE-M* > *aragonais*.

La forma masculina de lo sufixo *-ing* prenió la forma *-enc*/*-anc* en galorromance primerenco, representando lo cognato de l'aragonés *[[sufixo -enco|-enco]]*. Dimpués prenió la forma *-an*/*-and* converchendo con atros sufixos: *[[Camarlengo|chambellan]]*, *[[Phalacrocoracidae|cormoran]]*, *[[Labrador|paysan]]*, *[[Merlangius merlangus|merlan]]*, *[[teixidor|tisserand]]*, *[[flamencos|flamand]]*, etc. La forma resultant en *-an* influyó en como s'adaptarían dende la baixa Edat Meya cualques tudesquismos, neerlandismos y italianismos en francés.

La suya forma feminina de lo sufixo *-ing* prenió la forma *-ange* en las luengas d'Oil de lo norte dende a on que pasó a lo francés: *boulange*, *mélange*, *vidange*. Manimenos, tamién tiene un orichen en lo latín *-ēmia* (*vindēmia* > *[[vendema|vendange]]* y *blasphēmia* > *[[blasfemia|blastenge]]*).

Lo prefixo protochermanico **MISSI* (present en anglés en palabras como *mistake* u *misunderstanding*), entró en francés a traviés de lo francico. Yera un prefixo productivo en francés antigo y orichinó palabras como *mésentente*, *mégarde*, *méfait*, *mésaventure*, *mécréant*, *mépris*, *méconnaissance*, *méfiance* y *médisance*.

Lo prefixo protochermanico **FĬR* (present en alemán como *VER-*), entró a traviés de lo francico como *for-* u *four-* en francés antigo y se confundió con lo resultau de la preposición latina *FŎRIS*. Son palabras con este sufixo: *forsené*, *fourvoyer*, *forban*, etcetera.

Muitos verbos chermanicos que entroron en latín tardano u galorromance prenioron pasoron a la cuarta conchugación latina en *-IRE* como verbos incoativos de lo tipo de *FLORIRE*. Estos verbos fan part de la segunda conchugación francesa, de verbos regulars acabaus en *-ir*: *affranchir*, *ahurir*, *choisir*, *guérir*, *haïr*, *honnir*, *lotir*, *nantir*, *rafraîchir*, *ragaillardir*, *tarir*, etcetera.

Se cheneroron muitos calcos de palabras composadas en chermanico: *bienvenue*, *cauchemar*, *chagriner*, *compagnon*, *entreprendre*, *manoeuvre*, *manuscrit*, *pardonner*, *plupart*, *sainfoin*, *tocsin*, *toujours*, etcetera.

## Referencias

## Bibliografía
* Carlo Tagliavini: *Origenes de las lenguas neolatinas*. Fondo de Cultura Economica. 1973.
* Gerhard Rohlfs: *Lengua y cultura. Anotaciones de Manuel Avar*. Ediciones Alcalá, 1966.
* Rafael Lapesa: *[[Historia de las lengua española]]*. Editorial Gredos. (1981).
* Jean-Louis Tritter: *Histoire de la langue Française*. Editor: Paris, Ed. Ellipses - 1999.
* Peter Rickard: *A History of the French Language*. Editor:	Routledge, 2003. ISBN 1134838778, 9781134838776.
* Adolphe Hatzfeld et al.: *Dictionnaire général (1890-1900). Traité de la formation de la langue*. Paris, Delagrave, 1890.
* Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009.